Diari Oficial de la Generalitat Valenciana


Sumari del DOGV 5484, del 04-04-2007 (2007/3765)

RESOLUCIÓ de 20 de març de 2007, del Director General de Relacions amb les Corts i Secretariat del Govern de la Presidència de la Generalitat, per la qual es disposa la publicació del Conveni de col·laboració entre el Ministeri de Treball i Assumptes Socials i la Comunitat Valenciana per a la realització de programes d'execució de mesures per a menors infractors (mesures alternatives a l'internament dictades pels jutges de menors i de capacitació de professionals de les comunitats autònomes).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5484

Data del DOGV
:   04-04-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/3765


Data del document
:   20-03-2007

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Benestar Social
    * cooperació administrativa
    * administració central
    * protecció de la infància
    * jurisdicció de menors

Subscrit, després de la tramitació prèvia reglamentària, entre el Ministeri de Treball i Assumptes Socials i la Comunitat Valenciana, el 23 de novembre de 2006, un Conveni de col·laboració per a la realització de programes d'execució de mesures per a menors infractors (mesures alternatives a l'internament dictades pels jutges de menors i de capacitació de professionals de les comunitats autònomes), i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat Conveni, que ha quedat inscrit en el Registre de Convenis amb el número 0049/2007, i que figura com a annex d'esta Resolució.  
València, 20 de març de 2007.- El director general de Relacions amb les Corts i Secretariat del Govern: Antonio V. Peral Villar.  
Conveni de col·laboració entre el Ministeri de Treball i Assumptes Socials i la Comunitat Valenciana per a la realització de programes d'execució de mesures per a menors infractors (mesures alternatives a l'internament dictades pels jutges de menors i de capacitació de professionals de les comunitats autònomes).  
Madrid, 23 de novembre de 2006  
Reunits  
D'una part, el Sr. Jesús Caldera Sánchez-Capitan, Ministre de Treball i Assumptes Socials nomenat per Reial Decret 558/2004, de 17 d'abril (Boletín Oficial del Estado número 94, de 18 d'abril), en nom i representació de l'administració general de l'Estat, en virtut del que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, amb la redacció donada a esta per la Llei 4/1999, de 13 de gener, (Boletín Oficial del Estado número 12), sobre competència per a subscriure convenis de col·laboració amb les comunitats autònomes.  
I d'una altra part, Sra. Alicia de Miguel García, Consellera de Benestar Social, d'acord amb els Decrets 5/2003, de 20 de juny, i 7/2004, de 27 d'agost, del President de la Generalitat de la Comunitat Valenciana, trobant-se autoritzada per a la firma del present Conveni per acord adoptat el 29 de setembre de 2006, pel Consell de la Generalitat de la Comunitat Valenciana, d'acord a l'article 21 de la Llei 5/1983, de 30 de desembre, del Consell de la Generalitat de la Comunitat Valenciana i l'article 54 bis b) del Text Refós de la Llei d'Hisenda Pública de la Generalitat de la Comunitat Valenciana, aprovat per Decret Legislatiu de 26 de juny de 1991, del Consell de la Generalitat de la Comunitat Valenciana.  
Ambdós parts es reconeixen mútua capacitat per a obligar-se i convindre,  
Manifesten  
Primer. Que al Ministeri de Treball i Assumptes Socials li correspon "la protecció i la promoció de les famílies i la infància", d'acord amb el que preveuen els reials decrets 553/2004 de 17 d'abril, 562/2004 de 19 d'abril i 1600/2004, de 2 de juliol.  
Segon. Que la Comunitat Valenciana posseïx competències en matèria de protecció de menors, en virtut del que disposa l'article 49.1, apartat 27, de l'Estatut d'Autonomia de la Comunitat Valenciana.   
Tercer. Que d'acord amb el que establix l'article 86.2 de la Llei 47/2003, de 26 de novembre, General Pressupostària, és procedent la subscripció del present Conveni de Col·laboració.  
Quart. Que la Llei 30/2005, de 29 de desembre, de Pressupostos Generals de l'Estat per al 2006 (BOE núm. 312, de 30 de desembre del 2005), inclou un crèdit adscrit al Ministeri de Treball i Assumptes Socials, i que la classificació 54.07.875M.681.29 transferències corrents a comunitats autònomes per a la realització de Programes d'Execució de Mesures per a Menors Infractors té una dotació de 3.005.060,00 euros.  
Quint. Que la Comunitat Valenciana garantix l'existència de dotació pressupostària per a semblants fins.  
Sext. Que és voluntat del Ministeri de Treball i Assumptes Socials promoure i potenciar la realització de programes d'execució de mesures alternatives a l'internat dictades pels jutges de menors i de capacitació de professionals de les comunitats autònomes.  
 Sèptim. Que els projectes s'han seleccionat d'acord amb els criteris objectius de distribució del crèdit acordats amb les comunitats autònomes en la Conferència Sectorial d'Assumptes Socials, aprovats per Acord del Consell de Ministres del dia 21 d'abril del 2006 (BOE núm.122, de 23 de maig del 2006).   
Octau. Que la Comunitat Valenciana té previst la posada en marxa de programes de les característiques indicades.  
Per tot allò que s'ha exposat, ambdós parts ACORDEN subscriure el present Conveni de Col·laboració de naturalesa administrativa, d'acord amb el que establix l'article 3.1.c) del Text Refós de la Llei de Contractes de les Administracions Públiques, en l'article 6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en l'article 86 de la Llei 47/2003 de 26 de novembre, General Pressupostària, i que es regirà d'acord amb les següents  
Clàusules  
Primera. El present Conveni té com a objecte establir la col·laboració entre el Ministeri de Treball i Assumptes Socials i la Comunitat Valenciana, per al desenrotllament dels programes d'execució de mesures per a menors infractors ( mesures alternatives a l'internat dictades pels jutges de menors i de capacitació dels professionals de les comunitats autònomes), per mitjà del finançament conjunt, tal com s'especifiquen en l'annex d'este Conveni.  
Segona. La comunitat autònoma posarà en marxa els programes a què es fa referència en l'apartat anterior.  
Tercera. Per a sufragar els costos dels mencionats programes, la Comunitat Valenciana, a càrrec de l'aplicació pressupostària 04.36.39.5884.957.85, corresponent a l'exercici 2006, línia T2194, es compromet a aportar la quantitat total d'un milió quatre-cents setanta-tres mil cent setanta-dos euros amb vint-i-sis cèntims (1.473.172,26 euros), com a participació en el finançament dels programes, de conformitat amb el desglossament que conté l'annex d'este Conveni.  
Quarta. El Ministeri de Treball i Assumptes Socials, a càrrec de la seua dotació pressupostària 02.35.687X.271.38 per a l'exercici de 2006, aporta la quantitat de tres-cents vint-i-quatre mil tres-cents huitanta-set euros amb setanta-quatre cèntims (324.387,74 euros), com a participació en el finançament dels programes, de conformitat amb el desglossament que conté l'annex d'este Conveni.  
Quinta. El Ministeri de Treball i Assumptes Socials haurà de transferir a la Comunitat Valenciana la quantitat prevista en la clàusula quarta d'este Conveni en els termes establits en l'article 86.2 quarta de la Llei 47/2003, de 26 de novembre, General Pressupostària.  
Així mateix, col·laborarà tècnicament per a facilitar la realització dels programes objecte de conveni.  
Sexta. La Comunitat Autònoma haurà de:  
A. Aplicar els fons previstos en les clàusules tercera i quarta als gastos corresponents a l'execució i el desenrotllament dels programes que s'especifiquen en este Conveni de Col·laboració.  
B. Informar de la posada en marxa dels servicis previstos en el programa i proporcionar al Ministeri de Treball i Assumptes Socials la informació que demane en relació amb el present Conveni.  
C. Elaborar els documents necessaris que permeten recollir les dades tècniques sobre els servicis finançats.  
D. Remetre, al finalitzar la vigència del Conveni, un estat comprensiu dels compromisos de crèdit, les obligacions reconegudes i els pagaments realitzats, d'acord amb el que disposa l'article 86.2, regla sexta, de la Llei 47/2003, de 26 de novembre, General Pressupostària.   
E. Comunicar qualsevol modificació que poguera sorgir en el desplegament i en l'execució dels programes, tant les referides al contingut com a la forma, terminis d'execució i de justificació, etc., a fi d'acordar conjuntament el Ministeri i la Comunitat Autònoma, l'acceptació expressa de qualsevol variació en el desenrotllament dels projectes.  
La sol·licitud de modificació haurà d'estar prou motivada i haurà de presentar-se amb caràcter immediat a l'aparició de les circumstàncies que la justifiquen i amb anterioritat al moment en què finalitze el termini d'execució del projecte en qüestió.  
Sèptima.- La Comunitat Valenciana elaborarà, en finalitzar la vigència del Conveni, una memòria financera i tècnica de cada projecte que entregarà en els tres mesos següents i que almenys reculla:  
- Data de posada en marxa.  
- Informació econòmica.  
- Activitats realitzades.  
- Recursos utilitzats.  
- Sectors atesos.  
- Resultats obtinguts.  
- Dades estadístiques.  
- Dificultats i propostes.  
- Valoració del programa.  
En cas que la Comunitat Valenciana no presente l'esmentada memòria, s'analitzarà en la Comissió de Seguiment que es regula en la clàusula següent, sense perjuí de les conseqüències que pogueren derivar-se d'acord amb el que establix la clàusula onzena del present conveni.  
Octava. Per al seguiment del present Conveni es crearà una Comissió Mixta de Seguiment, que tindrà com a funcions vetlar pel compliment del que establix el present Conveni, tractant de resoldre les qüestions que es plantegen durant la seua execució, prestar assistència a les administracions firmants i determinar els documents tècnics i informes necessaris per a l'execució, el seguiment i l'avaluació dels projectes.  
Estarà integrada per un representant del Ministeri de Treball i Assumptes Socials i per un representant de cada una de les comunitats autònomes que firmen els convenis.  
El representant del Ministeri de Treball i Assumptes Socials serà designat per la directora general de les Famílies i la Infància, i el representant de la Comunitat Valenciana per la directora general de la Família, Menor i Adopcions  
El seu règim de funcionament és el previst en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, designant-se el president per l'òrgan col·legiat i actuant com a secretari un funcionari de la Direcció General de les Famílies i la Infància del Ministeri de Treball i Assumptes Socials designat per la directora general.  
Novena. En la publicitat que es realitze en qualsevol mitjà de comunicació social sobre les actuacions derivades d'estos programes es farà constar expressament que estos es duen a terme en virtut del cofinançament establit entre el Ministeri de Treball i Assumptes Socials i la Comunitat Autònoma.  
Desena. La duració del conveni s'establix per a l'any 2006 i el seu corresponent exercici econòmic, atés que al mateix es referixen les dotacions pressupostàries que cada part disposa per al seu finançament.  
Onzena. El present conveni s'extingirà igualment en cas d'incompliment per alguna de les parts dels compromisos adquirits en este. En este cas, hauran de reintegrar-se les quantitats que s'hagueren percebut com a aportació econòmica d'este i que no s'hagueren destinat al/els programa/s previstos en ell, sense perjuí de l'execució de les activitats en curs.  
Dotzena. Els informes finals dels programes estaran a disposició del conjunt de les comunitats autònomes, i podran ser presentats en les reunions de directors generals i en les comissions tècniques de coordinació interautonòmiques sobre temes de menors.  
Tretzena. Les qüestions litigioses que pogueren derivar-se del present Conveni, atesa la seua naturalesa administrativa, seran sotmeses a la jurisdicció contenciosa administrativa.  
I en prova de conformitat, firmen el present Conveni en dos exemplars, i se'n quedarà un en poder de cada part, al lloc i en la data amunt indicats.  
El Ministre de Treball i Assumptes Socials  
Amparo Valcarce García  
Secretària d'Estat de Servicis Socials, Famílies i Discapacitat  
(PD Orde de 27 d'abril del 2006)  
La consellera de Benestar Social  
Alicia de Miguel García  
ANNEX I  
Aportació de la Comunitat Valenciana i del Ministeri de Treball i Assumptes Socials per a la realització de programes d'execució de mesures per a menors infractors (mesures alternatives a l'internament dictades pels jutges de menors i de capacitació de professionals de les comunitats autònomes).  
2006  
1. Nom del projecte: Programa de mesures alternatives   
 a l'internament (Benicarló)  
 Aportació Comunitat Autònoma 11.382,87 euros  
 Aportació Ministeri de Treball i Assumptes Socials 2.517,83 euros  
 Total 13.900,70 euros  
2. Nom del projecte: Programa de mesures alternatives   
 a l'internament (Burriana)  
 Aportació Comunitat Autònoma 11.382,87 euros  
 Aportació Ministeri de Treball i Assumptes Socials 2.517,83 euros  
 Total 13.900,70 euros  
3. Nom del projecte: Programa de mesures alternatives   
 a l'internament (Onda)  
 Aportació Comunitat Autònoma 12.574,04 euros  
 Aportació Ministeri de Treball i Assumptes Socials 806,46 euros  
 Total 13.380,50 euros  
4. Nom del projecte: Programa de mesures alternatives   
 a l'internament (Vall d'Uixó)  
 Aportació Comunitat Autònoma 11.382,87 euros  
 Aportació Ministeri de Treball i Assumptes Socials 2.517,83 euros  
 Total 13.900,70 euros  
5. Nom del projecte: Programa de mesures alternatives   
 a l'internament (Vila-real)  
 Aportació Comunitat Autònoma 21.244,56 euros  
 Aportació Ministeri de Treball i Assumptes Socials 4.889,42 euros  
 Total 26.133,98 euros  
6. Nom del projecte: Programa de mesures alternatives   
 a l'internament (Vinaròs)  
 Aportació Comunitat Autònoma 11.362,67 euros  
 Aportació Ministeri de Treball i Assumptes Socials 2.517,83 euros  
 Total 13.880,50 euros  
7. Nom del projecte: Programa de mesures alternatives   
 a l'internament (Província de Castelló) (Spam)  
 Aportació Ciutat Autònoma 110.843,61 euros  
 Aportació Ministeri de Treball i Assumptes Socials 25.769,19 euros  
 Total 136.612,80 euros  
8. Nom del projecte: Programa de mesures alternatives   
 a l'internament (Aldaia)  
 Aportació Comunitat Autònoma 11.411,15 euros  
 Aportació Ministeri de Treball i Assumptes Socials 2.419,35 euros  
 Total 13.830,50 euros  
9. Nom del projecte: Programa de mesures alternatives   
 a l'internament (Algemesí)  
 Aportació Comunitat Autònoma 11.324,26 euros  
 Aportació Ministeri de Treball i Assumptes Socials 2.506,24 euros  
 Total 13.830,50 euros  
10. Nom del projecte: Programa de mesures alternatives   
 a l'internament (Alzira)  
 Aportació Comunitat Autònoma 21.621,90 euros  
 Aportació Ministeri de Treball Assumptes Socials 5.763,34 euros  
 Total 27.385,24 euros  
11. Nom del projecte: Programa de mesures alternatives   
 a l'internament (Burjassot)  
 Aportació Comunitat Autònoma 42.165,03 euros  
 Aportació Ministeri de Treball i Assumptes Socials 9.834,97 euros  
 Total 52.000,00 euros  
12. Nom del projecte: Programa de mesures alternatives   
 a l'internament (Gandia)  
 Aportació Comunitat Autònoma 44.688,04 euros  
 Aportació Ministeri de Treball i Assumptes Socials 9.874,36 euros  
 Total 54.562.40 euros  
13. Nom del projecte: Programa de mesures alternatives   
 a l'internament (Moncada)  
 Aportació Comunitat Autònoma 11.382,87 euros  
 Aportació Ministeri de Treball i Assumptes Socials 2.517,83 euros  
 Total 13.900,70 euros  
14. Nom del projecte: Programa de mesures alternatives   
 a l'internament (Sagunt)  
 Aportació Comunitat Autònoma 22.172,12 euros  
 Aportació Ministeri de Treball i Assumptes Socials 4.956,88 euros  
 Total 27.129,00 euros  
15. Nom del projecte: Programa de mesures alternatives   
 a l'internament (Torrent)  
 Aportació Comunitat Autònoma 47.568,45 euros  
 Aportació Ministeri de Treball i Assumptes Socials 12.096,75 euros  
 Total 59.665,20 euros  
16. Nom del projecte: Programa de mesures alternatives   
 a l'internament (València)  
 Aportació Comunitat Autònoma 200.202,20 euros  
 Aportació Ministeri de Treball i Assumptes Socials 44.288,20 euros  
 Total 244.490,40 euros  
17. Nom del projecte: Programa de mesures alternatives   
 a l'internament (Manc. Camp de Túria)  
 Aportació Comunitat Autònoma 23.946,55 euros  
 Aportació Ministeri de Treball i Assumptes Socials 5.311,41 euros  
 Total 29.257,96 euros  
18. Nom del projecte: Programa de mesures alternatives   
 a l'internament (Província de València) (Imedes)  
 Aportació Comunitat Autònoma 303.811,39 euros  
 Aportació Ministeri de Treball i Assumptes Socials 68.682,97 euros  
 Total 372.494,36 euros  
19. Nom del projecte: Programa de mesures alternatives   
 a l'internament (Elx)  
 Aportació Comunitat Autònoma 66.759,18 euros  
 Aportació Ministeri de Treball i Assumptes Socials 14.747,82 euros  
 Total 81.507,00 euros  
20. Nom del projecte: Programa de mesures alternatives   
 a l'internament (Província d'Alacant) (Diagrama)  
 Aportació Comunitat Autònoma 198.797,94 euros  
 Aportació Ministeri de Treball i Assumptes Socials 43.381,06 euros  
 Total 242.179,00 euros  
21. Nom del projecte: Programa de mesures alternatives   
 a l'internament (Província d'Alacant) (Arcos de Altea)  
 Aportació Comunitat Autònoma 46.796,63 euros  
 Aportació Ministeri de Treball i Assumptes Socials 10.366,77 euros  
 Total 57.163,40 euros  
22. Nom del projecte: Programa de mesures alternatives   
 a l'internament (Província d'Alacant) (S. José Obrero)  
 Aportació Comunitat Autònoma 46.796,63 euros  
 Aportació Ministeri de Treball i Assumptes Socials 10.366,77 euros  
 Total 57.163,40 euros  
23. Nom del projecte: Programa de mesures alternatives   
 a l'internament (Alacant) (Natzaret)  
 Aportació Comunitat Autònoma 183.554,43 euros  
 Aportació Ministeri de Treball i Assumptes Socials 35.736,63 euros  
 Total 219.291,06 euros  
 Total aportació Comunitat Autònoma 1.473.172,26 euros   
 Total aportació Ministeri de Treball i   
 Assumptes Socials 324.387,74 euros